O companie suedeză a testat primul camion de transport electric integral autonom. Câți kilometri poate parcurge.
Compania suedeză Einride a dezvoltat un camion electric complet autonom. Camionul, numit Pod, nu are cabină și poate acoperi 300 de kilometri. Pod a parcurs autonom un tur integral al celebrului circuit Top Gear.
Poate că Tesla, Lucid, Wolksvagen sau BMW ies în evidență atunci când vine vorba de mașini electrice, dar iată un record absolut stabilit de un camion electric.Vehiculul companiei suedeze Einride a devenit primul camion de transport electric integral autonom care a făcut o tură completă pe circuitul Top Gear din Marea Britanie.Camionul, numit Pod, a atins 80 de kilometri pe oră, viteza maximă admisă pentru camioanele grele în Uniunea Europeană.Pod nu are cabină, fiind un vehicul complet autonom, și poate fi comandat, la nevoie, de un operator aflat la distanță.Are 7 metri lungime, poate transporta 24 de tone și are o autonomie de 300 de kilometri. CEO-ul Einride, Robert Falck, are planuri mari cu flota de camioane autonome."Cea mai bună aplicație ar fi transportul de la un depozit la altul, din punctul A în punctul B și ambiția noastră e să ajungem la 50-60% din volumul de transport de pe șoselele suedeze de astăzi", a declarat Robert Falck, CEO Einride.